cyanic-selkie/wikianc huggingface dataset:
Το νησί των σκλάβων
Παραπομπές
Κατηγορία:Γαλλικά θεατρικά έργα Κατηγορία:Θεατρικά έργα του Μαριβώ
Ρόστα
Η Ρόστα (ιταλικά: Rosta) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Τα Κορίτσια παίζουν Μπάλα
Το Τα Κορίτσια παίζουν Μπάλα (Αγγλικά: Just for Kicks) είναι μια αμερικάνικη νεανική κωμική-δραματική σειρά που προβλήθηκε στο τηλεοπτικό δίκτυο Nickelodeon, ως μέρος της σειράς προγραμμάτων TEENick. Η σειρά αφορά μια παρέα κοριτσιών σε μια ποδοσφαιρική ομάδα στη Νέα Υόρκη.
Μια δημιουργία της Αλάνα Σάνκο, ανεπτυγμένη από την Γούπι Γκόλντμπεργκ, η σειρά έκανε πρεμιέρα τον Ιανουάριο του 2006 στο Nickelodeon του Ηνωμένου Βασίλειου, και τον Απρίλιο της ίδιας χρονίας στο Nickelodeon της Αμερικής. Η σειρά δεν ξαναμεταδόθηκε σχεδόν ποτέ μετά την πρώτη προβολή της, ούτε κυκλοφόρησε σε DVD (με εξαίρεση το ITunes), εξ ου και η αφάνεια της σειράς. Στην Κύπρο, η σειρά αναμεταδόθηκε από το Alfa TV.
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Σειρές του Nickelodeon Κατηγορία:Νεανικές σειρές
Γιόχαν Ρούντολφ Άλε
Ο Γιόχαν Ρούντολφ Άλε (Johann Rudolph Ahle, 24 Δεκεμβρίου 1625 – 9 Ιουλίου 1673) ήταν Γερμανός συνθέτης, παίκτης του εκκλησιαστικού οργάνου (οργανίστας) και θεωρητικός της μουσικής.
Ο Άλε γεννήθηκε στο Μυλχάουζεν της Θουριγγίας. Αν και δεν είναι πολλά πράγματα γνωστά για τη μουσική του εκπαίδευση, πήγε σχολείο στη Γοτίγγη και μετά σπούδασε θεολογία στο Πανεπιστήμιο της Ερφούρτης από το 1645 έως το 1649, δηλαδή στα τέλη του Τριακονταετούς Πολέμου. Το 1646 διορίσθηκε κάντορας (επικεφαλής της χορωδίας) στον ναό του Αγίου Ανδρέου στην Ερφούρτη. Το 1648 δημοσίευσε το Compendium per tenellis, μία θεωρητική πραγματεία πάνω στο χορωδιακό τραγούδι, η οποία ανατυπώθηκε αρκετές φορές όσο ζούσε και το 1698 από τον γιο του, τον Γιόχαν Γκέοργκ (η τελευταία έκδοση εμφανίσθηκε το 1704).
Το 1654 ο Άλε πήρε τη θέση του οργανίστα στον ναό του Αγίου Βλασίου (Divi Blasii) στο Μυλχάουζεν. Το επόμενο έτος νυμφεύθηκε την Άννα Μαρία Βέλφερ (Wölfer). Ο γιος τους, ο Γιόχαν Γκέοργκ Άλε (1651-1706), υπήρξε επίσης γνωστός μουσικοσυνθέτης-οργανίστας. Ο Γιόχαν Ρούντολφ εκλέχθηκε δημοτικός σύμβουλος στη γενέτειρά του κατά τη δεκαετία 1650-1659 και λίγο πριν τον θάνατό του το 1673 εκλέχθηκε και δήμαρχος. Απεβίωσε στο Μυλχάουζεν σε ηλικία μόλις 47 ετών. Ο άμεσος διάδοχός του στον ναό του Αγίου Βλασίου ήταν ο γιος του Γιόχαν Γκέοργκ και μετά από αυτόν, για λίγο, ο Γιόχαν Σεμπάστιαν Μπαχ, ο οποίος διέμενε στο Μυλχάουζεν το 1707 και το 1708.
Μεγάλο μέρος του συνθετικού του έργου αποτελείται από θρησκευτικά χορωδιακά και μονωδιακά κομμάτια, ορχηστρική μουσική και μουσική για εκκλησιαστικό όργανο. Είναι γνωστότερος για τα μοτέτα και τα θρησκευτικά κοντσέρτα του (τα περισσότερα στη γερμανική και μερικά στη λατινική γλώσσα), που περιέχονται στη συλλογή Neu-gepflanzte Thüringische Lust-Garten, in welchem... Neue Geistliche Musicalische Gewaechse mit 3, 4, 5, 6, 7, 8, 10 und mehr Stimmen auf unterschiedliche Arten mit und ohne Instrument ... versetzet (1657–1665). Επίσης είναι αξιομνημόνευτος για τους ύμνους του, από τους οποίους τρεις παραμένουν στο Ευαγγελικό Υμνολόγιο.
Παραπομπές
Κατηγορία:Γερμανοί συνθέτες κλασικής μουσικής Κατηγορία:Συνθέτες του Μπαρόκ Κατηγορία:Οργανίστες
Βαγράτ Α΄ της Ιβηρίας
Ο Βαγράτ/Παγκράτιος Α΄, ბაგრატ I Bagrat I, (απεβ. το 876) από τον Οίκο των Βαγρατιδών-Ιβηρίας, ήταν πρίγκιπας της Ιβηρίας (σημερινής Γεωργίας) από το 830 μέχρι το τέλος του.
Ο Βαγράτ Α΄ κληρονόμησε από τον πατέρα του Ασότ Α΄ το αξίωμα του πρίγκιπα της Ιβηρίας και τον Βυζαντινό τίτλο του κουροπαλάτη. Ο Γεωργιανός συγγραφέας του 10ου αι. Γκιόργκι Μερχούλε υποστηρίζει ότι ο Βαγράτ Α΄ επιβεβαιώθηκε ως κουροπαλάτης, ακολουθώντας τον πατέρα του, με τη συμφωνία των αδελφών του Aνταρνάσε Β΄ και Γκουάραμ. Ο Βαγράτ Α΄ μοιράστηκε με τα αδέλφια του τις πατρικές κτήσεις, αλλά ποια εδάφη κατείχε στην πραγματικότητα, δεν αναφέρεται άμεσα στις μεσαιωνικές πηγές. Πιθανότατα κυβέρνησε ένα μέρος του Τάο και του Κόλα (τώρα στην Τουρκία).
Ο Βαγράτ Α΄ βρέθηκε σε μία συνεχή πάλη με τους Άραβες, τους Αβασγούς και τους Kαχέτιους για την κατοχή της κεντρικής Iβηρίας (Σίντα Κάρτλι). Το 842 εντάχθηκε στην αραβική επιχείρηση με επικεφαλής τον Μουχάμεντ ιμπν Χαλίντ αλ-Σαϋμπάνι, τον αντιβασιλιά του χαλίφη στον Καύκασο, εναντίον του επαναστάτη Σαχάκ ιμπν Ισμαήλ εμίρη της Τιφλίδας και των Καχετίων συμμάχων του. Με τη σειρά του ο χαλίφης αναγνώρισε τον Βαγράτ Α΄ ως τον πρίγκιπα της Ιβηρίας-Κάρτλι. Η εκστρατεία ήταν άκαρπη και ο Βαγράτ Α΄ έπρεπε να συνάψει ειρήνη με τον Σαχάκ. Τον Αύγουστο του 853 ο Βαγράτ Α΄ συμμετείχε στη δεύτερη επιχείρηση του χαλίφη εναντίον του Σαχάκ, αυτή τη φορά με επικεφαλής τον Μπουγκά τον Τούρκο, που κατέλαβε την Τιφλίδα και εκτέλεσε τον εμίρη. Ως αποτέλεσμα ο Βαγράτ Α΄ μπόρεσε να ανακτήσει τη Σίντα Κάρτλι, αλλά μόνο για ένα σύντομο χρονικό διάστημα, καθώς οι ανασυνταγμένοι Αβασγοί τον ανάγκασαν να φύγει από αυτήν την περιοχή.
Όπως και ο πατέρας του Άσοτ Α΄, ο Βαγράτ Α΄ ήταν προστάτης του μεγάλης κλίμακας μοναστικού κινήματος στο Κλαρτζέτι. Παρείχε στον μοναχό Γκριγκόλ Χαντζτέλι υλική βοήθεια για την οικοδόμηση της μοναστικής εκκλησίας στη Χάντζτα και βοήθησε στην οικοδόμηση των μοναστηριών Σατμπέρντι και Iσχάνι.
Ο Βαγράτ Α΄ ήταν νυμφευμένος με μία κόρη του Σμπατ Η΄ πρίγκιπα της Αρμενίας και είχε τρεις γιους: τον μεγαλύτερο γιο του
Βιβλιογραφικές αναφορές
Κατηγορία:Κουροπαλάτες
Τακεφούσα Κούμπο
Ο Τακεφούσα Κούμπο (Takefusa Kubo, ιαπωνικά:久保 建英, 4 Ιουνίου 2001) είναι Ιάπωνας ποδοσφαιριστής, ο οποίος αγωνίζεται ως μεσοεπιθετικός για τη ΡΚΝ Μαγιόρκα ως προς δανεισμό της Ρεάλ Μαδρίτης
Πρώτα χρόνια/ΦΚ Τόκιο
Σε ηλικία 7 ετών, ο Κούμπο άρχισε να παίζει ποδόσφαιρο με τη ΦΚ Πέρσιμον, έναν τοπικό σύλλογο που εδρεύει στην πατρίδα του, το Καβασάκι. Τον Αύγουστο του 2009, αναδείχθηκε ο Πολυτιμότερος Παίκτης στο ποδοσφαιρικό καμπ της Μπαρστελόνα, όπου συμμετείχε στην ηλικία των 8 ετών. Τον Απρίλιο του 2010, επιλέχθηκε ως μέλος της σχολικής ομάδας της Μπαρτσελόνα και συμμετείχε στο Κύπελλο Sodexo European Rusas στο Βέλγιο. Του απονεμήθηκε το βραβείο του Πολυτιμότερου Παίκτη, παρόλο που η ομάδα του τερμάτισε στην 3η θέση. Μετά την επιστροφή του στην Ιαπωνία, άρχισε να παίζει με τις ακαδημίες νέων της Καβασάκι Φροντάλε.
Τον Αύγουστο του 2011, ο Κούμπο προσκλήθηκε για να συμμετάσχει στην Ακαδημία νέων της Μπαρτσελόνα, τη Λα Μασία, αφού περάσει από δοκιμαστικό. Άρχισε να παίζει για την ομάδα U11. Κατά τη διάρκεια της πρώτης του πλήρης σεζόν (2012-13), αναδείχθηκε ο κορυφαίος σκόρερ στο πρωτάθλημα, με 74 γκολ σε 30 αγώνες. Στην τρίτη του πλήρης σεζόν (2014-15), προήχθη στην ομάδα U14. Όμως, αργότερα ανακαλύφθηκε πως ο καταλανικός σύλλογος παραβίασε τη διεθνή πολιτική μεταγραφών της FIFA για τους νέους κάτω των 18 ετών, καθιστώντας τον Κούμπο μη επιλέξιμο να παίξει για το σύλλογο. Επέστρεψε στην Ιαπωνία το Μάρτιο του 2015, αναζητώντας χρόνο παιχνιδιού, υπογράφοντας με την ΦΚ Τόκιο.
Το 2016, ο Κούμπο αγωνίστηκε με την ομάδα U18. Το Σεπτέμβριο του 2016, προήχθη στην πρώτη ομάδα, σε ηλικία 15 ετών. Στις 5 Νοεμβρίου, έκανε το επίσημο ντεμπούτο του για την Β΄ ομάδα στην J3 League, μπαίνοντας ως αλλαγή στο ημίχρονο του αγώνα εναντίον της ΑΣ Ναγκάνο Παρσέιρο. Έκανε το ντεμπούτο του στην κορυφαία κατηγορία, την J.League, σε ηλικία 15 ετών, 5 μηνών και 1 ημέρας.
Στις 15 Απριλίου 2017, έγινε ο νεώτερος παίκτης που σκόραρε στην J.League, σε ηλικία 15 ετών και 10 μηνών, σε μία νίκη με 1-0 επί της Τσερέζο Οσάκα. Στις 3 Μαΐου, έκανε το ντεμπούτο του για την πρώτη ομάδα στο J.League YBC Levain Cup, παίζοντας 25 λεπτά σε μία νίκη με 1-0 εναντίον της Χοκκάιντο Κονσαντόλε Σαππόρο. Το Νοέμβριο του 2017, η Τόκιο ανακοίνωσε την αναβάθμιση του συμβολαίου του Κούμπο, βελτιώνοντας το έτσι ώστε να πληρώνεται ως μέλος της πρώτης ομάδας.
Στις 16 Αυγούστου 2018, εντάχθηκε στην Γιοκοχάμα Φ. Μαρίνος με 6μηνιαίο δανεισμό. Σκόραρε στο ντεμπούτο του με την Μαρίνος, σε έναν εκτός έδρας αγώνα εναντίον της Βίσελ Κόμπε.
Από την αρχή της σεζόν 2019, ο Κούμπο έγινε βασικός παίκτης για την Τόκιο, τόσο στο κύπελλο όσο και στο πρωτάθλημα, σημειώνοντας γκολ και στις δύο διοργανώσεις.
Ρεάλ Μαδρίτης
Στις 14 Ιουνίου 2019, ο Κούμπο υπέγραψε πενταετές συμβόλαιο με την ισπανική Ρεάλ Μαδρίτης. Τη σεζόν 2019-20, θα αγωνίζεται στην Ρεάλ Μαδρίτης Καστίγια.
Διεθνής σταδιοδρομία
Ο Κούμπο έχει αγωνιστεί σε όλα τα επίπεδα των Εθνικών ομάδων της Ιαπωνίας, από την Εθνική U15 μέχρι την Εθνική ανδρών.
Στην ηλικία των δεκαπέντε, επιλέχθηκε στην Εθνική Ιαπωνίας U20 για το Παγκόσμιο Κύπελλο U20 του 2017.
Λίγο πριν κλείσει τα δεκαοκτώ, επιλέχθηκε στην Εθνική ανδρών για το Κόπα Αμέρικα 2019, το οποίο σημάδεψε την πρώτη κλήση του στην ομάδα. Έκανε το ντεμπούτο του στις 9 Ιουνίου 2019, σε φιλικό αγώνα εναντίον του Ελ Σαλβαδόρ, μπαίνοντας ως αλλαγή στο 67ο λεπτό στη θέση του Τακούμι Μιναμίνο.
Εξωτερικοί σύνδεσμοι
Κατηγορία:Λήμματα που περιέχουν κείμενο στα ιαπωνικά Κατηγορία:Ιάπωνες ποδοσφαιριστές Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ιαπωνίας U15 Κατηγορία:Ποδοσφαιριστές Εθνικής Ιαπωνίας U16 Κατηγορία:Ποδοσφαιριστές Εθνικής Ιαπωνίας Κ17 Κατηγορία:Ποδοσφαιριστές Εθνικής Ιαπωνίας U19 Κατηγορία:Ποδοσφαιριστές Εθνικής Ιαπωνίας Κ20 Κατηγορία:Ποδοσφαιριστές Εθνικής Ιαπωνίας Κατηγορία:Ποδοσφαιριστές Κόπα Αμέρικα 2019 Κατηγορία:Ποδοσφαιριστές Λα Μασία Κατηγορία:Ποδοσφαιριστές ΦΚ Τόκιο Κατηγορία:Ποδοσφαιριστές Γιοκοχάμα Φ. Μαρίνος Κατηγορία:Ποδοσφαιριστές Τζε 1 Λιγκ Κατηγορία:Ποδοσφαιριστές Ρεάλ Μαδρίτης Καστίγια Κατηγορία:Ιάπωνες ποδοσφαιριστές στο εξωτερικό Κατηγορία:Ποδοσφαιριστές Παγκοσμίου Κυπέλλου 2022
Ρόουρε
Παραπομπές
Κατηγορία:Δήμοι της Μητροπολιτικής Πόλεως του Τορίνο
Παραβολή του Σπορέα
thumb|«Σπέρνοντας τον σπόρο», εικόνα στον καθεδρικό Ναό του Hajdúdorog, στην Ουγγαρία Η παραβολή του (Καλού) Σπορέα είναι μια παραβολή του Ιησού Χριστού, το κείμενο της οποίας παρατίθεται στα τρία Συνοπτικά Ευαγγέλια, και συγκεκριμένα στο ιγ΄ κεφάλαιο του Κατά Ματθαίον, στο δ΄ κεφάλαιο του Κατά Μάρκον και στο η΄ κεφάλαιο του Κατά Λουκάν.
Στην Ορθόδοξη Εκκλησία η παραβολή διαβάζεται στη Θεία Λειτουργία τη δεύτερη Κυριακή του Οκτωβρίου, την εποχή δηλαδή (μέσα φθινοπώρου) που οι γεωργοί έσπερναν στην πραγματικότητα τα χωράφια τους, εντείνοντας έτσι τον παραλληλισμό.
Το κείμενο
Η αντίστοιχη περικοπή του Κατά Λουκάν Ευαγγελίου, που είναι αυτή που διαβάζεται στους ορθόδοξους ναούς, αναφέρει:
Και η ερμηνεία από τον Ιησού:
Ανάλυση
thumb|right|355px|[[Πίτερ Μπρίγκελ ο πρεσβύτερος|Πίτερ Μπρίγκελ ο πρεσβύτερος: «Η παραβολή του Σπορέα» (1557)]] Ο Ιησούς λέει ότι διδάσκει με παραβολές επειδή πολλοί αντιτίθενται στη διδασκαλία του με άμεσο λόγο. Δεν μπορούν να ακούσουν και να κατανοήσουν το μήνυμά του, ωστόσο θα ακούσουν τις παραβολές του ως ιστορίες.
Το μεγαλύτερο μέρος του πλήθους θα φύγει στο τέλος ενθυμούμενο τις ιστορίες του. Μερικοί θα τις κατανοήσουν επίσης, είτε αμέσως, είτε αργότερα. Πολλοί ωστόσο αποχωρώντας είναι βέβαιο πως δεν μπορούν να κατανοήσουν ή να αποδεχθούν το μήνυμά τους.
Ο Ιησούς απηχεί τα λόγια του Ησαΐα (Ησαΐου στ΄ 9-10), o οποίος κήρυττε γνωρίζοντας ότι το μήνυμά του δεν θα εισακουόταν και δεν θα γινόταν καθόλου κατανοητό. Ως αποτέλεσμα, οι αμαρτίες των Ισραηλιτών δεν θα συγχωρούνταν και οι ίδιοι θα τιμωρούνταν από τον Θεό για αυτές. Αυτή η παραβολή φαίνεται να είναι ουσιώδης για την κατανόηση όλων των άλλων παραβολών του Ιησού, καθώς διευκρινίζει ότι εκείνο που είναι απαραίτητο προκειμένου να κατανοήσουμε τον Ιησού είναι η πίστη σε αυτόν, και ότι ο Ιησούς δεν θα διαφωτίσει όσους αρνούνται να πιστέψουν σε αυτόν.
Ενώ στα Ευαγγέλια του Ματθαίου και του Λουκά η παραβολή φαίνεται να αφορά γενικώς τους διάφορους τρόπους με τους οποίους δέχονται οι άνθρωποι τον λόγο του Θεού, στο Ευαγγέλιο του Μάρκου παρατίθεται αμέσως μετά μια περιγραφή (στο προηγούμενο κεφάλαιο) μιας αναπτυσσόμενης εχθρότητας προς τον Ιησού και το κήρυγμά του: Οι Φαρισαίοι τον υποπτεύονται ότι δεν τηρεί αυτό που εκείνοι αντιλαμβάνονται ως αυστηρή τήρηση της αργίας του Σαββάτου, καθώς θεραπεύει την ημέρα εκείνη. Μερικές σχολές σκέψεως στον Ιουδαϊσμό θεωρούν τέτοιες δράσεις επιτρεπτές μόνο όταν ο θεραπευόμενος βρίσκεται σε άμεσο κίνδυνο θανάτου.
Η παραβολή ακολουθείται στον Μάρκο από την παραβολή του φυομένου σπόρου και την παραβολή του κόκκου σινάπεως. Μαζί υποδεικνύουν ότι «... παρά την αντίθεση των εχθρών της Βασιλείας του Θεού και παρά τις ηθικές και διανοητικές αστοχίες των υποτιθέμενων οπαδών της Βασίλειας αυτής, η Βασιλεία του Θεού θα επικρατήσει στο τέλος.»
Πηγές
Σπορεα
Ασότ Α΄ της Ιβηρίας
Ο Ασότ/Ασώτιος Α΄ ο Μέγας, აშოტ I დიდი Αshot I Didi, (απεβ. το 826/830) ήταν πρίγκιπας της Ιβηρίας (σημερινής Γεωργίας), ο πρώτος του Οίκου των Βαγρατιδών-Ιβηρίας που έλαβε αυτό το αξίωμα περί το 813. Από την έδρα του στο Τάο-Κλαρτζέτι πολέμησε, για να διευρύνει τα εδάφη των Βαγκρατιδών και αναζήτησε τη Βυζαντινή υποτέλεια ενάντια στην Αραβική κατάκτηση, μέχρι που δολοφονήθηκε περί το 826. Ο Ασότ Α΄ είναι γνωστός και ως Ασότ Α΄ ο Κουροπαλάτης, από τον Βυζαντινό τίτλο του κουροπαλάτη που έφερε. Προστάτης του χριστιανικού πολιτισμού και φίλος της εκκλησίας, έχει αγιοποιηθεί από την Ορθόδοξη Εκκλησία της Γεωργίας.
Βιογραφία
Ο Ασότ Α΄ ήταν γιος του Ίβηρα ευγενή Aδαρνάση Α΄, που είχε ιδρύσει το κληρονομικό φέουδο των Μπαγκρατόνι στο Tάο-Κλαρτζέτι (τώρα στη βορειοανατολική Τουρκία) και κληροδότησε στον γιο του εκτεταμένες περιουσίες, που απέκτησε όταν εξέλιπαν οι εξάδελφοί του Γκουαραμίδες και Χοσροείδες. Ο Ασότ Α΄ αρχικά απέτυχε να αποκτήσει βάση στην κεντρική Ιβηρική (Σίντα Κάρτλι)· οι προσπάθειές του ναυάγησαν από τον αραβικό έλεγχο της Τιφλίδας. Ο Ασότ Α¨ εγκαταστάθηκε στο πατρογονικό του δουκάτο Κλαρτζέτι, όπου αποκατέστησε το κάστρο του Αρτανούτζι που λέγεται ότι κτίστηκε από τον Ίβηρα βασιλιά Βάχτανγκ Α΄ Γκοργκασάλι τον 5ο αι., και έλαβε τη Βυζαντινή προστασία, αναγνωρίζοντας ως πρίγκιπα και Κουροπαλάτη της Ιβηρίας. Για να αναβιώσει τη χώρα που είχε καταστραφεί από τους Άραβες και τις επιδημίες χολέρας, προστάτευσε τις τοπικές μοναστικές κοινότητες, που ίδρυσε ο Γκριγκόλ Χαντζτέλι και ενθάρρυνε την εγκατάσταση των Γεωργιανών στην περιοχή. Ως αποτέλεσμα, το πολιτικό και θρησκευτικό κέντρο της Ιβηρικής μεταφέρθηκε ουσιαστικά από την κεντρική Ιβηρική στα νοτιοδυτικά, στο Tάο-Κλαρτζέτι.
Από τη βάση του στο Tάο-Κλαρτζέτι ο Ασότ Α΄ πολέμησε, για να ανακτήσει περισσότερα Γεωργιανά εδάφη από την Αραβική κατοχή και, αν και όχι πάντα επιτυχής, κατάφερε να πάρει πολλά από τα γειτονικά εδάφη από το Tάο στα νοτιοδυτικά ως το Σίντα Κάρτλι στα βορειοανατολικά, συμπεριλαμβανομένων των Kόλα, Aρτάνι, Τζαβαχέτι, Σάμτσχε, και Τριαλέτι. Από τις πρώην κτήσεις των Χοσροειδών, μόνο το Καχέτι στα ανατολικά του διέφυγε. Με τους εντόπιους Άραβες εμίρηδες στον Καύκασο να γίνονται όλο και πιο ανεξάρτητοι, ο χαλίφης αναγνώρισε τον Ασότ Α΄ ως πρίγκιπα της Ιβηρίας, προκειμένου να αντιμετωπίσει περί το 818 τον επαναστατημένο Ισμαΐλ ιμπν Σουάιμπ εμίρη της Τιφλίδας. Ο εμίρης είχε στρατολογήσει την υποστήριξη τού εχθρού τού Ασότ Α΄, τού Γκριγκόλ πρίγκιπα του Καχέτι, και των Γεωργιανών ορεσίβιων φυλών Mτιουλέτι και Tσαναρέτι. Ο Ασότ Α΄, μαζί με τον Βυζαντινό υποτελή Θεοδόσιο Β΄ ηγεμόνα της Αμπχαζίας, συνάντησε τον εμίρη στο Κσάνι, κέρδισε τη νίκη και απώθησε τους Καχέτιους από τα εδάφη της κεντρικής Ιβηρικής.
Οι τύχες των Βαγρατιδών αντιστράφηκαν, όταν ο Χαλίντ ιμπν Γιαζίντ, αντιβασιλιάς του χαλίφη στην Αρμενίγια, κινήθηκε για να ενισχύσει την κεντρική Αραβική εξουσία στις Καυκάσιες πολιτικές το 827/8. Ο Ασότ Α΄ πρέπει να ήταν ακόμη ζωντανός εκείνη την εποχή· οι πληροφορίες που παρέχονται από τον Γεωργιανό χρονικογράφο του 11ου αι. Σουμπάτ, σύμφωνα με τον οποίο ο Ασότ Α΄ δολοφονήθηκε το 826, είναι αμφίβολες. Το πιο πιθανό είναι ότι απεβίωσε τέσσερα χρόνια αργότερα, στις 29 Ιανουαρίου 830. Διωκόμενος από τους Άραβες από την κεντρική Ιβηρία, ο Ασότ Α΄ οπισθοχώρισε στην κοιλάδα Nιγκάλι, όπου δολοφονήθηκε από αποστάτες επάνω στον βωμό μίας τοπικής εκκλησίας.
Μετά το τέλος του Ασότ Α΄, οι κτήσεις του παραχωρήθηκαν στους τρεις γιους του: τον Βαγράτ Α΄, τον Αδαρνάση Β΄ και τον Γκουάραμ. Η κόρη του παντρεύτηκε τον Θεοδόσιο Β΄ της Αμπχαζίας.
Πηγές
Κατηγορία:Κουροπαλάτες Κατηγορία:Χριστιανοί άγιοι του 9ου αιώνα Κατηγορία:Χριστιανοί μάρτυρες του 9ου αιώνα Κατηγορία:Γεωργιανοί άγιοι
Φλωρίνη της Βουργουνδίας
Η Φλωρίνη, γαλλ. Florine de Bourgogne (1083 - 1097) από τον Οίκο των Καπετιδών-Βουργουνδίας ήταν κόρη του δούκα της Βουργουνδίας και με τον γάμο της έγινε πριγκίπισσα της Δανίας.
Βιογραφία
Ήταν η δεύτερη κόρη του Εύδη Α΄ δούκα της Βουργουνδίας και της Σιβύλλας των Ιβρέα, κόρης του Γουλιέλμου Α΄ κόμη της Βουργουνδίας.
Παντρεύτηκε τον Σβέυν των Έστριντσεν τον Σταυροφόρο, γιο του Σβεν Β΄ της Δανίας. Οι δύο τους οδήγησαν 1500 ιππείς στην Α΄ Σταυροφορία. Καθώς προωθούντο γρήγορα δια μέσου των πεδιάδων της Καππαδοκίας, τους αιφνιδίασαν οι Τούρκοι. Οι εχθροί ήταν υπέρτεροι αριθμητικά· αν και ο Σβέυν υπερασπιζόταν τον εαυτό του μία ολόκληρη ημέρα, δεν μπορούσε να αποκρούσει τους Τούρκους, παρά το κουράγιο του και τις προσπάθειες των πελεκυφόρων πολεμιστών του. Η Φλωρίνη πολεμούσε εναγωνίως στο πλευρό του. Αν και τρυπημένη από επτά βέλη, πολεμούσε ακόμη ζητώντας με τον Σβέυν να ανοίξουν ένα πέρασμα προς τα βουνά, όταν υπερκεράστηκαν από τους εχθρούς. Έπεσαν μαζί στο πεδίο της μάχης, αφού είδαν όλους τους ιππότες τους και τους πιο πιστούς υπηρέτες τους να χάνονται γύρω τους.
Στη Λογοτεχνία
Η ζωή της έγινε μυθιστόρημα από τον Γουίλιαμ Μπέρναρτ ΜακΚέιμπ στο έργο του "Φλωρίνη, πριγκίπισσα της Βουργουνδίας: μία ιστορία των πρώτων Σταυροφόρων", 1885.
Παραπομπές
Κατηγορία:Οίκος της Βουργουνδίας
Ρουμπιάνα
Παραπομπές
Κατηγορία:Δήμοι της Μητροπολιτικής Πόλεως του Τορίνο
Αικατερίνη Αμαλία της Ολλανδίας
Η Αικατερίνη Αμαλία της Ολλανδίας (Ολλανδικά: Prinses Catharina Amalia der Nederlanden, 7 Δεκεμβρίου 2003 -) είναι η κληρονόμος του θρόνου του Βασιλείου των Κάτω Χωρών, που αποτελείται από τις χώρες της Ολλανδίας, του Κουρασάο, της Αρούμπα, και του Αγίου Μαρτίνου.
Η Αικατερίνη Αμαλία είναι το μεγαλύτερο παιδί του βασιλιά Γουλιέλμου Αλέξανδρου και της βασίλισσας Μάξιμα. Έγινε κληρονόμος όταν ο πατέρας της ανέβηκε στο θρόνο στις 30 Απριλίου 2013, μετά από την παραίτηση της γιαγιάς της βασίλισσας Βεατρίκης.
Γέννηση
Γεννήθηκε στις 7 Δεκεμβρίου 2003 και ώρα 17:01 μ.μ. (ώρα Χάγης) στο Ιατρικό Κέντρο Μπρόνοβο της Χάγης. Η γέννηση της ανακοινώθηκε στον Ολλανδικό λαό, με 101 χαιρετισμούς πυροβόλων όπλων σε τέσσερα μέρη του Βασιλείου των Κάτω Χωρών: στο Ντεν Χέλντερ και στην Χάγη της Ολλανδίας, στο Βίλλεμσταντ στις Ολλανδικές Αντίλλες και στο Οράνιεστατ στην Αρούμπα.
Οναμάσθηκε Αικατερίνη από την ελληνική λέξη που σημαίνει "καθαρός", Αμαλία από τον γερμανικό όνομα Αμέλια που σημαίνει "προσπάθεια στον αγώνα", Βεατρίκη από την γιαγιά της βασίλισσα Βεατρίκη, Κάρμεν από την γιαγιά της Μαρία ντελ Κάρμεν Σερρούτι Καρρικάρ και Βικτώρια από την νονά της Διάδοχο Πριγκίπισσα Βικτώρια της Σουηδίας. Στις 12 Ιουνίου 2004 η Αικατερίνη Αμαλία βαφτίστηκε από τον Αιδεσιμότατο Κάρελ τερ Λίντεν στην Εκκλησία του Αγίου Ιακώβου στην Χάγη. Νονοί της ήταν ο θείος της Πρίγκιπας Κωνσταντίνος της Ολλανδίας, η Διάδοχος Πριγκίπισσα Βικτώρια της Σουηδίας, ο (τότε) αντιπρόεδρος του Συμβουλίου της Επικρατείας της Ολλανδίας Χέρμαν Τσένκ Βίλλινκ, η Σαμάνθα Ντίν (φίλη της μητέρας της), ο θείος της Μαρτίν Σορρεγιέτα και ο Μάρκ τερ Χάαρ (φίλος του πατέρα της).
Οι παππούδες της Αικατερίνης Αμαλίας, ο Χόρχε Σορρεγιέτα και η Μαρία ντελ Κάρμεν Σερρούτι Καρρικάρ, τους απαγορεύτηκε να παρακολουθήσουν το γάμο των γονιών της το 2002 λόγω της συμμετοχής του παππού της, στο καθεστώς του στρατηγού Χόρχε Ραφαέλ Βιδέλα, αλλά ήταν παρόντες στην βάπτιση της, η οποία ήταν ιδιωτική και όχι κρατική υπόθεση.
Η Αικατερίνη Αμαλία έχει δυο μικρότερες αδελφές την Πριγκίπισσα Αλεξία και την Πριγκίπισσα Αριάδνη, ενώ τον Ιούνιο του 2010 ήταν μια από τις παράνυφους στον γάμο της νονάς της Διαδόχου Πριγκίπισσας Βικτώρια της Σουηδίας με τον Δανιήλ Βέστλινγκ στο Καθεδρικό Ναό της Στοκχόλμης.
Εξωτερικοί σύνδεσμοι
Κατηγορία:Ολλανδοί ευγενείς Κατηγορία:Οίκος της Οράγγης-Νάσσαου Κατηγορία:Πριγκίπισσες της Οράγγης Κατηγορία:Πριγκίπισσες της Οράγγης-Νάσσαου
Ρουέλιο
Το Ρουέλιο (ιταλικά: Rueglio) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Κρόνος Αγίου Δημητρίου (καλαθοσφαίριση γυναικών)
Ο Γυμναστικός Σύλλογος Κρόνος Αγίου Δημητρίου είναι ελληνικό αθλητικό σωματείο που δραστηριοποιείται στην περιοχή του Αγίου Δημητρίου (Μπραχάμι) στην Αθήνα. Επίσημο έτος ίδρυσής του είναι το 1976 και οι αθλητές του αγωνίζονται με χρώματα το κόκκινο, το λευκό και το μπλε. Το έμβλημά του παραπέμπει στο πλανήτη Κρόνο, που με τη σειρά του αντλεί το όνομά του από θεότητα της ελληνικής μυθολογίας.
Ο σύλλογος καλλιεργεί τμήματα για αθλήτριες της καλαθοσφαίρισης όλων των ηλικιακών ομάδων: γυναικών, νεανίδων, κορασίδων, παγκορασίδων και μίνι. Νομικά αποτελούν ερασιτεχνικά τμήματα. Έδρα τους είναι το Νέο Κλειστό Γυμναστήριο του Αγίου Δημητρίου.
Στα γήπεδα της Ε.Σ.ΚΑ. Νότιας Αττικής
Πριν την άνοδό του στις εθνικές κατηγορίες, ο Κρόνος είχε πανηγυρίσει στις τοπικές κατηγορίες της Ε.Σ.ΚΑ. Νότιας Αττικής ένα Κύπελλο Γυναικών (1998) και ένα Πρωτάθλημα Α' Κατηγορίας Γυναικών (2008). Κατά την άνοδο της ομάδας στις εθνικές κατηγορίες πρώτος προπονητής της ομάδας διατελούσε ο Γιώργος Χατζηδάκης με συνεργάτιδα τη Μαρία Κότσιφα.
Η πρώτη τριετία στην Α2 Εθνική (2008-2011)
Ο Κρόνος πραγματοποίησε το ντεμπούτο του στην Α2 Εθνική Κατηγορία την περίοδο 2008-09, οπότε και αποτέλεσε τη μία από τις 14 ομάδες που σχημάτισαν τον Όμιλο Νότου. Στο πλαίσιο αυτό συγκέντρωσε 17 νίκες και 9 ήττες και - αξιοσημείωτα για πρωτοεμφανιζόμενη ομάδα - κατέλαβε την 4η θέση της τελικής κατάταξης. Την ίδια χρονιά ο σύλλογος του Αγίου Δημητρίου συμμετείχε και στον πρώτο του αγώνα για το Κύπελλο Ελλάδος (21 Σεπτεμβρίου 2008), στον οποίο ηττήθηκε με σκορ 58-51 από το Σπόρτιγκ. Καθήκοντα πρώτης προπονήτριας την περίοδο αυτή διατήρησε η Ελένη Μίχα με συνεργάτη το Μάριο Γούναρη, δίδυμο που παρέμεινε στην ομάδα και τις επόμενες δύο.
Την επόμενη χρονιά, 2009-10, το οργανωτικό πλαίσιο της Α2 Εθνικής δεν άλλαξε και ο Κρόνος βρέθηκε και πάλι να διεκδικεί το Πρωτάθλημα Νότου απέναντι σε 13 αντιπάλους. Ολοκλήρωσε τις αγωνιστικές του υποχρεώσεις με 18 νίκες και 8 ήττες, σκαρφαλώνοντας στην 3η θέση του τελικού βαθμολογικού πίνακα. Η πορεία της ομάδας στο Κύπελλο ολοκληρώθηκε αυτή την περίοδο μετά από τρεις αγώνες, στα πλαίσια της Γ' Φάσης. Ειδικότερα, ξεπέρασε επιτυχώς το εμπόδιο του Πειραϊκού Συνδέσμου με σκορ εντός έδρας 73-38 και, κατόπιν, νίκησε και την Πυλαία με σκορ εντός έδρας 55-48. Ο αποκλεισμός της ομάδας επήλθε εντός έδρας, μετά από ήττα από τον Παναθηναϊκό με μεγάλη διαφορά στο σκορ, 51-80.
Την περίοδο 2010-11 ο Κρόνος κατάφερε τελικά να πετύχει εκείνο που δεν κατάφερε τα προηγούμενα χρόνια, δηλαδή την άνοδο στην Α1 Εθνική, έστω κι αν δεν κατάφερε να αναδειχθεί Πρωταθλητής Νότου. Με τις ομάδες να έχουν μειωθεί πλέον σε 12, ο σύλλογος του Αγίου Δημητρίου είχε απολογισμό 19 νίκες και 3 ήττες, τερματίζοντας 2ος πίσω από τον Αστέρα Εξαρχείων. Στη συνέχεια συγκρούστηκε σε αγώνα μπαράζ που διεξήχθη στο Βόλο με την ομάδα που κατετάγη στην αντίστοιχη θέση του Ομίλου Βορρά, τους Τιτάνες Δράμας, καταφέρνοντας να πάρει τη νίκη με σκορ 47-41 και μαζί ένα εισιτήριο για την κορυφαία κατηγορία. Σε ό,τι αφορά τη διοργάνωση του Κυπέλλου, ο Κρόνος ξεκίνησε με εντός έδρας νίκη και ειδικότερα απέναντι στην Τερψιθέα Γλυφάδας με σκορ 52-37. Στο επόμενο παιχνίδι νίκησε δύσκολα τον Αστέρα Εξαρχείων εντός έδρας με σκορ 73-71 στη β' παράταση (57-57 αγώνας, 65-65 α' παράταση). Τελικά η πορεία του σταμάτησε στη «Φάση των 16» όπου δεν κατάφερε να ξεπεράσει το εμπόδιο του Άρη Θεσσαλονίκης, που επικράτησε στον Άγιο Δημήτριο με σκορ 48-64.
Η περίοδος 2011-2012
Ο Κρόνος δεν ενέταξε στο δυναμικό του τη χρονιά αυτή Αμερικανίδες, ωστόσο το βάρος του σκοραρίσματος σήκωσε σε μεγάλο βαθμό η Σέρβα Μιλένα Βουκίσεβιτς (273 πόντοι σε 14 αγώνες, 19,50 κατά μ.ό.). Σημαντική ήταν και η συμβολή της Μαρίας Ζικυρίδου (249 πόντοι σε 22 αγώνες, 11,32 κατά μ.ό.), καθώς και της Αναστασίας Γκοτζή (237 πόντοι σε 22 αγώνες, 10,77 κατά μ.ό.). Μετά τις τέσσερις πρώτες αγωνιστικές η Ελένη Μίχα, αντικαταστάθηκε στον πάγκο της ομάδας από το Σταύρο Νανάκο, με συνεργάτη το Δημήτρη Λαγοπόδη, δίδυμο που παρέμεινε μέχρι τον Απρίλιο του 2012.
Η πορεία της ομάδας στο Κύπελλο ξεκίνησε από τη «Φάση των 16», όπου κατάφερε να πάρει θετικό αποτέλεσμα απέναντι στον Απόλλωνα Καλαμαριάς, νικώντας εκτός έδρας με σκορ 47-68. Στη «Φάση των 8» διασταυρώθηκε με τον Παναθηναϊκό από τον οποίο και ηττήθηκε εντός έδρας με σκορ 61-80.
Η περίοδος 2012-2013
Τον Ιούλιο του 2012 ανακοινώθηκε η συνεργασία του συλλόγου με τον προπονητή Θοδωρή Ορφανίδη, ενώ συνεργάτης του προσελήφθη ο Γιάννης Αναστασόπουλος. Στα τέλη Νοεμβρίου ο Ορφανίδης παραιτήθηκε για προσωπικούς λόγους και αντικαταστάθηκε από τον Αλέκο Παππά. Ο τελευταίος καθοδήγησε την ομάδα μέχρι τα τέλη Σεπτεμβρίου του 2013.
Οι αγωνιστικές υποχρεώσεις της ομάδας ξεκίνησαν από το Κύπελλο Ελλάδος, στο οποίο ο Κρόνος εντάχθηκε και πάλι απευθείας στη «Φάση των 16». Εκεί ηττήθηκε εκτός έδρας από το μετέπειτα τροπαιούχο Πρωτέα Βούλας, με σκορ 66-55, με συνέπεια να αποκλειστεί από τη συνέχεια της διοργάνωσης.
Στο Πρωτάθλημα ο Κρόνος είχε δυσκολότερη αποστολή σε σχέση με την προηγούμενη χρονιά, καθώς αναδιάρθρωση των κατηγοριών επέβαλε να υποβιβαστούν πέντε ομάδες συνολικά. Η ομάδα του Μπραχαμίου συγκέντρωσε στην Κανονική Περίοδο του 2012-13 12 νίκες και 10 ήττες με αποτέλεσμα να καταταγεί στην 7η θέση. Έχοντας ισοβαθμίσει με τον Άρη Θεσσαλονίκης, βρέθηκε χαμηλότερα από αυτόν εξαιτίας των μεταξύ τους αποτελεσμάτων. Στη συνέχεια ο Κρόνος διασταυρώθηκε στη διαδικασία των Play-Outs με τον 8ο στην κατάταξη, Αστέρα Εξαρχείων, προκειμένου να πετύχει την παραμονή του στην Α1 Εθνική. Οι δύο ομάδες μετέφεραν από μία εντός έδρας νίκη από την κανονική περίοδο (65-58 και 81-45 τα σκορ) και χρειάζονταν συνολικά άλλες δύο. Ο Κρόνος τις πέτυχε διαδοχικά (72-53 εντός και 49-73 εκτός) και με τον τρόπο αυτό απέφυγε τον υποβιβασμό.
Κορυφαία σκόρερ της ομάδας κατά την Κανονική Περίοδο αναδείχθηκε η Αμερικανίδα Τζάσμιν Σμιθ (315 πόντοι σε 19 αγώνες, 16,58 κατά μ.ό.), ενώ ακολούθησαν οι Αναστασία Γκοτζή (274 πόντοι σε 21 αγώνες, 13,05 κατά μ.ό.) και Νένα Νικολαΐδου (240 πόντοι σε 21 αγώνες, 11,43 κατά μ.ό.).
Η περίοδος 2013-2014
Για το μεγαλύτερο μέρος του Οκτωβρίου, καθήκοντα πρώτου προπονητή ανέλαβε προσωρινά ο Γιώργος Περαντωνάκης με συνεργάτη τον Βαγγέλη Βασιλάκο, μέχρι την ανάληψη της τεχνικής ηγεσίας από το Θάνο Σόφτση, ο οποίος παρέμεινε στο πόστο του σε ολόκληρη τη διάρκεια της περιόδου 2013-14.
Σε ό,τι αφορά τη διοργάνωση του Κυπέλλου Ελλάδος, ο σύλλογος του Αγίου Δημητρίου εντάχθηκε σε αυτή αρχές Οκτωβρίου, στα πλαίσια της «Φάσης των 16». Εκεί νίκησε τον Αθηναϊκό στην παράταση με σκορ 73-71 (61-61 κανονικός αγώνας). Ακολούθως όμως, η ομάδα του Αγίου Δημητρίου δήλωσε αδυναμία μετάβασης στην Κω για αναμέτρηση με τον τοπικό Ιπποκράτη, με αποτέλεσμα ο τελευταίος να περάσει στην κορυφαία τετράδα άνευ αγώνος.
Την περίοδο αυτή ο Κρόνος αγωνίστηκε ξανά στην Α1 Εθνική, καταλαμβάνοντας την 9η και προτελευταία θέση στην τελική βαθμολογία της Κανονικής Περιόδου. Έχοντας συγκεντρώσει 4 νίκες και 14 ήττες, κλήθηκε να διεκδικήσει την παραμονή του στην κατηγορία μέσω διαδικασίας Play-Outs εναντίον του 8ου στη βαθμολογία Π.Α.Ο.Κ. Βάσει της προκήρυξης του Πρωταθλήματος, νικήτρια θα αναδεικνυόταν η ομάδα που πρώτη θα συγκέντρωνε τρεις νίκες εναντίον της αντιπάλου της, λαμβάνοντας υπόψη και τα αποτελέσματα της κανονικής περιόδου. Κρόνος και Π.Α.Ο.Κ. μετέφεραν από μία νίκη και τελικά εξάντλησαν ολόκληρη τη σειρά των επιπλέον τριών παιχνιδιών προτού ο Π.Α.Ο.Κ. λάβει το εισιτήριο για τα Play-Offs σε παιχνίδι καθοριστικής σημασίας στην έδρα του. Ειδικότερα ο Κρόνος νίκησε αρχικά εκτός έδρας με σκορ 42-59 στην Πυλαία, αλλά ακολούθως ηττήθηκε για ένα πόντο διαφορά (66-67) στην έδρα του. Τελικά ο Π.Α.Ο.Κ. ήταν αυτός που παρέμεινε στην Κατηγορία επικρατώντας στη Θεσσαλονίκη με σκορ 55-43, ενώ ο Κρόνος πήρε το δρόμο του υποβιβασμού. Για τη δημιουργία της τελικής κατάταξης, Κρόνος Αγίου Δημητρίου και Ίκαρος Καλλιθέας δεν χρειάστηκε να αναμετρηθούν μεταξύ τους, αλλά κατέλαβαν την 9η και 10η θέση αντίστοιχα βάσει των επιδόσεών τους στην κανονική περίοδο.
Κατά τη διάρκεια της Κανονικής Περιόδου, η Αμερικανίδα του Κρόνου Κάθριν Χάρι συγκέντρωσε τους περισσότερους πόντους εντός της ομάδας (237 πόντοι σε 18 αγώνες, 13,17 κατά μ.ό.), ενώ βρέθηκε στη 2η θέση του πίνακα των αθλητών με τη μεγαλύτερη συλλογή ριμπάουντ στο Πρωτάθλημα (229 σε 18 αγώνες, 12,72 κατά μ.ό.). Επίσης ήταν 3η στον αντίστοιχο πίνακα για τα κοψίματα (15 σε 18 αγώνες, 0,83 κατά μ.ό.). Από την πλευρά της η Κατερίνα Σπαθάρου είχε τη δεύτερη καλύτερη επίδοση στο σκοράρισμα εντός της ομάδας (208 πόντοι σε 18 αγώνες, 11,56 κατά μ.ό.), ενώ είχε και την 4η καλύτερη επίδοση στις ασίστ στο σύνολο των ομάδων (64 σε 18 αγώνες, 3,56 κατά μ.ό.).
Η περίοδος 2014-2015
Προκειμένου να ανακτήσει το χαμένο έδαφος, η διοίκηση της ομάδας αποφάσισε να προχωρήσει το Μάιο του 2014 σε πρόσληψη νέου προπονητή και συγκεκριμένα του Λέριου Γιώργου Χατζηδάκη. Ωστόσο η συνεργασία των δύο πλευρών δεν έφτασε μέχρι την έναρξη της αγωνιστικής δράσης: ήταν η Αθηνά Ζέρβα αυτή που ανέλαβε το πόστο του τον Οκτώβριο, μένοντας σε ολόκληρη τη διάρκεια της χρονιάς.
Ο Κρόνος εντάχθηκε τη χρονιά 2014-15 στον Όμιλο Νότου της Α2 Εθνικής, ολοκληρώνοντας τον Απρίλη τις αγωνιστικές του υποχρεώσεις στην κορυφή της τελικής βαθμολογίας. Αυτό ήταν και το πρώτο Πρωτάθλημα που ο σύλλογος κατέκτησε σε εθνικό επίπεδο. Ο απολογισμός του ήταν 20 νίκες σε 22 αγωνιστικές, τρεις περισσότερες από την επόμενη ομάδα. Αυτονόητα, ο Κρόνος απέκτησε και το δικαίωμα επιστροφής στην Α1 Εθνική το επόμενο φθινόπωρο. Παραδόξως, καμία αθλήτρια του συλλόγου δεν κατέλαβε κάποια από τις πρώτες θέσεις του πίνακα των καλύτερων σκόρερς του Πρωταθλήματος.
Την περίοδο αυτή το σωματείο του Μπραχαμίου επέδειξε ανθεκτικότητα στο Κύπελλο, λαμβάνοντας μέρος σε 4 αγώνες προτού διακοπεί η πορεία του. Συγκεκριμένα απέκλεισε στην Α' Φάση διαδοχικά τη Δάφνη Αγίου Δημητρίου (59-60 στην παράταση, 55-55 κανον. αγώνας) και το Σπόρτιγκ (46-50), αμφότερα εκτός έδρας παιχνίδια. Στη «Φάση των 16» πέταξε εκτός διοργάνωσης τον Παναθηναϊκό τον οποίο νίκησε εντός με σκορ 45-38. Τελικά ήταν η Τερψιθέα Γλυφάδας η ομάδα που απέκλεισε τον Κρόνο στη «Φάση των 8», νικώντας τον στον Άγιο Δημήτριο με σκορ 50-55.
Η περίοδος 2015-2016
Το φθινόπωρο του 2015 ο Κρόνος επέστρεψε στα γήπεδα της Α1 Εθνικής θέτοντας ως πρωταρχικό στόχο την παραμονή του. Στην προσπάθεια αυτή η ομάδα, υπό τις οδηγίες του Άρη Μαυρίδη, κλήθηκε να αντιμετωπίσει 9 αντιπάλους στην Κανονική Περίοδο του 2015-16, με τις πρώτες 8 ομάδες να συνεχίζουν στα Play-Offs και τις άλλες δύο να υποβιβάζονται. Η συλλογή 7 νικηφόρων αποτελεσμάτων σε 18 αγωνιστικές επέτρεψε στην ομάδα του Αγίου Δημητρίου να τερματίσει στην 8η θέση της τελικής βαθμολογίας, σε ισοβαθμία με την 7η Τερψιθέα Γλυφάδας.
Στο σημείο αυτό τους περισσότερους πόντους για λογαριασμό της ομάδας είχε σημειώσει η Νάταλι Ντέι (292 πόντοι σε 17 αγώνες, 17,18 κατά μ.ό.). Η αθλήτρια από τις Αμερικανικές Παρθένες Νήσους αναδείχθηκε επίσης η δεύτερη παραγωγικότερη σκόρερ του Πρωταθλήματος. Ακολούθησαν εντός της ομάδας η Κύπρια Ελεάνα Πανταζή (144 πόντοι σε 15 αγώνες, 9,60 κατά μ.ό.) και η Αμερικανίδα Αντιζάτ Άνταμς (114 πόντοι σε 10 αγώνες, 11,40 κατά μ.ό.).
Στη διαδικασία των Play-Offs ο Κρόνος διασταυρώθηκε με τον πρωτοπόρο Ολυμπιακό Πειραιώς, απέναντι στον οποίο μετρούσε δύο ήττες (67-45 εκτός, 60-82 εντός). Για να κλείσει η σειρά χρειαζόταν μία ακόμη νίκη εκ μέρους του Ολυμπιακού, ο οποίος την πέτυχε άμεσα στην έδρα του με σκορ 100-61. Κατά συνέπεια, ο Κρόνος τερμάτισε οριστικά στην 8η θέση της κατάταξης, παραμένοντας στην Κατηγορία την επόμενη χρονιά.
Σε ό,τι αφορά το Κύπελλο Ελλάδος, η ομάδα του Μπραχαμίου συμμετείχε σε μόλις έναν αγώνα για τη «Φάση των 16», όπου και γνώρισε την ήττα από τον Πρωτέα Βούλας με σκορ 73-71 στην παράταση (58-58 κανονικός αγώνας).
Η περίοδος 2016-2017
300px|μικρογραφία|δεξιά|''Ο Κρόνος (λευκά) με αντίπαλο τον [[Ολυμπιακός Σ.Φ.Π. (καλαθοσφαίριση γυναικών)|Ολυμπιακό Πειραιώς (κόκκινα) στα πλαίσια του Πρωταθλήματος Α1 Εθνικής (Οκτώβριος 2016).]] Έχοντας εξασφαλίσει την παραμονή του στο επίπεδο της Α1 Εθνικής Κατηγορίας, ο Κρόνος επανήλθε το επόμενο φθινόπωρο στην ενεργό δράση για τις υποχρεώσεις του στο Κύπελλο Ελλάδος, με την πορεία του να είναι τελικά σύντομη. Εντάχθηκε απευθείας στη «Φάση των 16», όπου και γνώρισε άμεσα τον εκτός έδρας αποκλεισμό από τον Παναθηναϊκό με σκορ 63-41.
Στα πλαίσια της αγωνιστικής περιόδου 2016-17 ο σύλλογος του Αγίου Δημητρίου κατάφερε να συγκεντρώσει μόλις 3 νίκες σε 22 αγωνιστικές. Η ομάδα ολοκλήρωσε τις αγωνιστικές της υποχρεώσεις για την Κανονική Περίοδο στην 11η και προτελευταία θέση της βαθμολογικής κατάταξης, καθώς Η χαμηλή της θέση, την ενέπλεξε στη διαδικασία των Play-Outs όπου και προσπάθησε να εξασφαλίσει την παραμονή της στην κορυφαία κατηγορία. Εκεί κλήθηκε να συλλέξει τρεις νίκες απέναντι στον 8ο Πρωτέα Βούλας, ο οποίος μετέφερε ήδη δύο νίκες από την Κανονική Περίοδο. Ο Κρόνος ηττήθηκε τελικά στον πρώτο (και εν τέλει μοναδικό) μεταξύ τους αγώνα με σκορ 61-44, με αποτέλεσμα να οδηγηθεί στην Α2 Εθνική.
Παραγωγικότερη σκόρερ της ομάδας για τη χρονιά αυτή αναδείχθηκε η Αυστραλέζα Άλεξ Σίντι (310 πόντοι σε 21 αγωνιστικές, 14,76 κατά μ.ό.). Ακολούθησαν οι Ελληνίδες Σοφία Κυριακοπούλου (198 πόντοι σε 20 αγωνιστικές, 9,90 κατά μ.ό.) και Κατερίνα Σπαθάρου (177 πόντοι σε 17 αγωνιστικές, 10,41 κατά μ.ό.). Προπονητής από το Μάιο του 2016 μέχρι το Μάιο του 2017 διετέλεσε ο Δημήτρης Λαγοπόδης.
Η περίοδος 2017-2018
Η αγωνιστική περίοδος 2017-18 αποδείχθηκε μεταβατική για το σύλλογο, με κύριο χαρακτηριστικό τη στασιμότητα. Στο Πρωτάθλημα της Α2 Εθνικής ο Κρόνος δεν διακρίθηκε, αλλά και βρέθηκε με ασφάλεια αρκετά πάνω από τη ζώνη του υποβιβασμού. Ο απολογισμός της χρονιάς ήταν 11 νίκες και 11 ήττες, ενώ στην τελική βαθμολογική κατάταξη κατέλαβε την 7η θέση. Παραγωγικότερη σκόρερ για λογαριασμό της ομάδας αναδείχθηκε η φόργουορντ Βάσω Δασκαλοπούλου (355 πόντοι), που είχε και την τρίτη καλύτερη επίδοση στον Όμιλο συνολικά.
Στο Κύπελλο Ελλάδος ο Κρόνος συμμετείχε σε δύο αγωνιστικές της Α' Φάσης προτού αποκλειστεί. Στον πρώτο αγώνα νίκησε στην έδρα του τον Ανταγόρα Κω με σκορ 71-40. Στον επόμενο γνώρισε ο ίδιος την ήττα με σκορ 73-60 από τα Καλύβια Θορικού.
Από το καλοκαίρι του 2017 μέχρι και τα τέλη Δεκέμβρη προπονήτρια του συλλόγου ήταν η πρώην καλαθοσφαιρίστρια Σταυρούλα Πρασσά, ενώ για το υπόλοιπο της χρονιάς την αντικατέστησε ο Σταύρος Νανάκος. Ο τελευταίος ανανέωσε το επόμενο καλοκαίρι το συμβόλαιό του. Συνεργάτης και των δύο ήταν η πρώην καλαθοσφαιρίστρια Νένα Νικολαΐδου.
Σήμα
Το επίσημο σήμα του συλλόγου έχει υποστεί αλλαγές με το πέρασμα του χρόνου.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2018-19, ο Γ.Σ. Κρόνος Αγίου Δημητρίου έλαβε μέρος στο Πρωτάθλημα της Α2 Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης. Συγκεκριμένα ήταν μία από τις 12 ομάδες που συγκρότησαν τον Όμιλο Νότου. Η ομάδα ολοκλήρωσε τις αγωνιστικές της υποχρεώσεις για την Κανονική Περίοδο έχοντας σκαρφαλώσει στη 2η θέση της βαθμολογικής κατάταξης. Κατάφερε να συγκεντρώσει 17 νίκες σε 22 αγωνιστικές, υπερτερώντας στην ισοβαθμία που παρατηρήθηκε με τα Μελίσσια. Κορυφαία σκόρερ για λογαριασμό της ομάδας αναδείχθηκε η Αγγελική Βιντσιλαίου (278 πόντοι).
Ακολούθως η ομάδα αγωνίστηκε σε αγώνα μπαράζ απέναντι σε εκείνη που τερμάτισε στη 2η θέση του Ομίλου Βορρά, προκειμένου να προκριθεί η νικήτρια στην Α1 Εθνική Κατηγορία. Η αναμέτρηση διεξήχθη στο Κλειστό Γυμναστήριο «Δημήτριος Τόφαλος» στην Πάτρα. Νικητής αναδείχθηκε ο Κρόνος που επικράτησε του Π.Α.Σ. Γιάννινα με σκορ 66-52.
Στη διοργάνωση του Κυπέλλου Ελλάδος η ομάδα έδειξε ανθεκτικότητα, φτάνοντας τους τέσσερις αγώνες προτού αποκλειστεί. Στα πλαίσια της Α' Φάσης σημείωσε δύο διαδοχικές νίκες: την πρώτη εκτός έδρας απέναντι στα Μελίσσια με σκορ 53-64 και τη δεύτερη στον Άγιο Δημήτριο απέναντι στην Αγία Παρασκευή με σκορ 72-46. Στη «Φάση των 16» ξεπέρασε επιτυχώς το εμπόδιο του Αστέρα Ιπποδρομίου με σκορ 79-53. Η πορεία του Κρόνου σταμάτησε στη «Φάση των 8», όπου και ηττήθηκε εντός έδρας από τον Παναθηναϊκό με σκορ 63-72.
Έδρα του συλλόγου είναι το Νέο Κλειστό Γυμναστήριο Αγίου Δημητρίου. Πρόεδρος του διοικητικού συμβουλίου είναι ο Δημήτρης Σκουλίκας και γενική αρχηγός η Μαρία Ξάνθου. Καθήκοντα πρώτου προπονητή διατήρησε από το Δεκέμβριο του 2017 μέχρι με το Μάιο του 2019 ο Σταύρος Νανάκος με συνεργάτιδα την πρώην καλαθοσφαιρίστρια Νένα Νικολαΐδου. Το ρόστερ του Κρόνου Αγίου Δημητρίου συνέθεσαν για την περίοδο 2018-19 οι παρακάτω αθλήτριες:
Αγία Παρασκευή Λασιθίου
Η Αγία Παρασκευή είναι οικισμός της κοινότητας Ελούντας, της δημοτικής ενότητας και δήμου Αγίου Νικολάου, της περιφερειακής ενότητας (τέως νομού) Λασιθίου, στην περιφέρεια Κρήτης, σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Σητείας του νομού Λασιθίου, στο γεωγραφικό διαμέρισμα Κρήτης.
Κρόνος Αγίου Δημητρίου (καλαθοσφαίριση γυναικών)
Τμήματα υποδομής
Ο Κρόνος διατηρεί σήμερα ένα από τα ακμάζοντα φυτώρια νεαρών αθλητριών της χώρας, με πολλές διακρίσεις σε τοπικό και πανελλαδικό επίπεδο. Στο πρόσφατο παρελθόν έχει κατακτήσει:
Αγία Παρασκευή Λασιθίου
Γεωγραφία
Η Αγία Παρασκευή είναι παραθαλάσσιος οικισμός της βορειοανατολικής Κρήτης. Βρίσκεται ακριβώς απέναντι από τη Σπιναλόγκα, σε μέσο σταθμικό υψόμετρο 20. Απέχει περίπου 15 χλμ. Β. του Αγίου Νικολάου.
Κρόνος Αγίου Δημητρίου (καλαθοσφαίριση γυναικών)
Περίοδος 2013-14: Τμήμα Κορασίδων
Την αγωνιστική περίοδο 2013-14 ο Κρόνος κατέκτησε τον πρώτο του τίτλο σε επίπεδο υποδομών, αυτόν του Πρωταθλητή Κορασίδων Νότιας Αττικής. Στη διάρκεια της Κανονικής Περιόδου η ομάδα είχε υποστεί μόλις μία ήττα, ενώ στη σειρά των Τελικών (2-1) αντιμετώπισε τον Ίκαρο Καλλιθέας. Στο τρίτο και καθοριστικό μεταξύ τους παιχνίδι ο Κρόνος επικράτησε με σκορ 47-44. Σε όλα τα παιχνίδια της σειράς των Τελικών για την ομάδα του Αγίου Δημητρίου διακρίθηκε η Ελευθερία Μαγγίνα.
Αγία Παρασκευή Λασιθίου
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Ελούντας του νομού Λασιθίου. Με το ΦΕΚ 244Α - 04/12/1997 αποσπάστηκε από την κοινότητα Ελούντας και προσαρτήθηκε στον δήμο Αγίου Νικολάου.
Κρόνος Αγίου Δημητρίου (καλαθοσφαίριση γυναικών)
Περίοδος 2013-14: Τμήμα Κορασίδων
Τον Ιούνιο του 2014 ο Κρόνος εκπροσώπησε την Ένωση Νότιας Αττικής στο 25ο Πανελλήνιο Πρωτάθλημα Κορασίδων που έλαβε χώρα στη Νέα Ιωνία Μαγνησίας. Απέναντί του παρατάχθηκαν ο Άρης Θεσσαλονίκης (Θεσσαλονίκη), η Ένωση Γαλατσίου (Αττική), ο Ηρόδοτος (Κρήτη), οι Τιτάνες Παλαμά (Θεσσαλία) και η Άμιλλα Τριπόλεως (Κεντρική και Νότια Πελοπόννησος). Συλλέγοντας 4 νίκες σε 5 αγωνιστικές, ο σύλλογος του Αγίου Δημητρίου κατέκτησε το ασημένιο μετάλλιο.
Αγία Παρασκευή Λασιθίου
Πηγές
Κατηγορία:Χωριά του νομού Λασιθίου Κατηγορία:Δήμος Αγίου Νικολάου
Κρόνος Αγίου Δημητρίου (καλαθοσφαίριση γυναικών)
Περίοδος 2013-14: Τμήμα Κορασίδων
Προπονητής της ομάδας τη χρονιά αυτή ήταν ο Βαγγέλης Βασιλάκος.
Περίοδος 2014-15: Τμήμα Κορασίδων
Την επόμενη αγωνιστική περίοδο, 2014-15, ο Κρόνος αναδείχθηκε για δεύτερη συνεχόμενη χρονιά Πρωταθλητής σε τοπικό επίπεδο, επιβεβαιώνοντας την υπεροχή του τη διετία αυτή. Στη σειρά των Τελικών (2-1) αυτή τη φορά επικράτησε του Πρωτέα Βούλας, τον οποίο και νίκησε στο τρίτο και καθοριστικό αγώνα με σκορ 64-37. Την κορυφαία απόδοση είχαν οι αθλήτριες Αγγελική Τζανετάτου και Βαρβάρα Μυλωνάκη.
Τον Ιούνιο του 2015 ο Κρόνος εκπροσώπησε ξανά την Ένωση Νότιας Αττικής στο 26ο Πανελλήνιο Πρωτάθλημα Κορασίδων που έλαβε χώρα αυτή τη φορά στην Καλαμπάκα. Αντίπαλοί του βρέθηκαν ο Άρης Θεσσαλονίκης (Θεσσαλονίκη), ο Παναθηναϊκός (Αττική), ο Απόλλων Πτολεμαΐδας (Δυτική Μακεδονία), ο Έσπερος Παναγίας Αλεξιώτισσας (Αχαΐα και Ηλεία) και ο Ηρόδοτος (Κρήτη). Συλλέγοντας 3 νίκες σε 5 αγωνιστικές, ο σύλλογος του Αγίου Δημητρίου έφυγε με το χάλκινο μετάλλιο στις αποσκευές του. Η Μυλωνάκη, επιπλέον, συμπεριλήφθη κατόπιν ψηφοφορίας των προπονητών στην κορυφαία πεντάδα του τουρνουά.
Περίοδος 2017-18: Τμήμα Νεανίδων
Την αγωνιστική περίοδο 2017-18 η ομάδα Νεανίδων του Κρόνου, παρόλο που δεν κατάκτησε το οικείο της τοπικό Πρωτάθλημα, κατάφερε να κατακτήσει το Κύπελλο Γυναικών της Ένωσης Νότιας Αττικής, απέναντι σε ομάδες τυπικά ενηλίκων.
Στην προκριματική αγωνιστική νίκησε εκτός έδρας τη Φιλοθέη Μαγούλας με σκορ 46-58. Στη «Φάση των 16» υποχρέωσε σε βαρειά ήττα τον Κορυδαλλό με σκορ εκτός έδρας 35-84. Στη «Φάση των 8» νίκησε στον Άγιο Δημήτριο την ομάδα της Αργυρούπολης με σκορ 76-57. Στο Final-4, που διεξήχθη στο Κλειστό Γυμναστήριο «Πλάτων» στη Νίκαια, ξεπέρασε στους Ημιτελικούς το εμπόδιο του Φοίνικα Πειραιά με σκορ 54-48. Τέλος, κατέκτησε το τρόπαιο νικώντας στον Τελικό τον Αετό Καλλιθέας με σκορ 48-51. Τους καθοριστικούς πόντους στο τέλος της αναμέτρησης σημείωσε η πολυτιμότερη παίκτρια του αγώνα, Άσπα Γαστεράτου.
Σε ό,τι αφορά το Πρωτάθλημα Νεανίδων, ο Κρόνος έφτασε μέχρι τη σειρά των Τελικών, χάνοντας, όμως, το τρόπαιο από το Φάρο Κερατσινίου.
Προπονητικό δίδυμο της ομάδας ήταν οι Σταύρος Νανάκος και Νένα Νικολαΐδου.
Περίοδος 2017-18: Τμήμα Κορασίδων
Το τμήμα Κορασίδων του Κρόνου προσέθεσε στην τροπαιοθήκη του τον επόμενο τίτλο το Μάιο του 2018, οπότε και αναδείχθηκε για τρίτη φορά Πρωταθλήτρια ομάδα της Ένωσης Νότιας Αττικής. Στη σειρά των Τελικών (1-2) αντιμετώπισε με μειονέκτημα έδρας τον Πρωτέα Βούλας, την έδρα του οποίου έσπασε στο τρίτο και καθοριστικό παιχνίδι με σκορ 44-54.
Προπονητής της ομάδας τη χρονιά αυτή ήταν ο Δημήτρης Σταμούλης.
Περίοδος 2018-19: Τμήμα Νεανίδων
μικρογραφία|350px|Στιγμιότυπο από το Πρωτάθλημα Νεανίδων Νότιας Αττικής 2018-19 όπου ο Κρόνος (κόκκινα) αντιμετωπίζει τον [[Πρωτέας Βούλας (καλαθοσφαίριση γυναικών)|Πρωτέα Βούλας (μπλε).]] Την αγωνιστική περίοδο 2018-19 η ομάδα Νεανίδων του Κρόνου δοκίμασε και πάλι τις δυνάμεις της στο Κύπελλο Γυναικών Νότιας Αττικής. Ξεπέρασε επιτυχώς τη «Φάση των 16» συντρίβοντας στον Άγιο Δημήτριο τη Μάνδρα με σκορ 88-26. Στη «Φάση των 8» υποδέχθηκε το σύλλογο της Βάρης, καταφέρνοντας να νικήσει με σκορ 81-56. Δεν διεξήχθη Final-4 για την τελευταία φάση της διοργάνωσης κι έτσι ο Κρόνος αντιμετώπισε στην έδρα του τον Αετό Καλλιθέας στα πλαίσια των Ημιτελικών. Νικώντας με σκορ 67-63 πήρε το εισιτήριο για τον Τελικό. Σε αγώνα που έλαβε χώρα στο ουδέτερο Κλειστό Γυμναστήριο Μοσχάτου, ο Κρόνος αναδείχθηκε για δεύτερη συνεχόμενη χρονιά Κυπελλούχος, έχοντας υποχρεώσει σε ήττα το Φοίνικα Πειραιώς με σκορ 55-47. Η Γεωργία Γρηγοροπούλου αναδείχθηκε πολυτιμότερη παίκτρια του αγώνα, ενώ διακρίθηκαν επίσης οι Έλενα Μποσγανά και Αθηνά Τζανέτου.
Σε ό,τι αφορά το Πρωτάθλημα Νεανίδων, ο Κρόνος έφτασε στη σειρά των Τελικών όπου γνώρισε, όμως, δύο διαδοχικές ήττες από τον Πρωτέα Βούλας.
Περίοδος 2018-19: Τμήμα Κορασίδων
Την αγωνιστική περίοδο 2018-19 ο σύλλογος του Αγίου Δημητρίου κατέκτησε εκ νέου το τοπικό Πρωτάθλημα Κορασίδων, ολοκληρώνοντας τη χρονιά αήττητος εντός κι εκτός έδρας. Στη σειρά των Τελικών πέτυχε δύο συνεχόμενες νίκες απέναντι στον Πανιώνιο (86-53 εντός, 34-65 εκτός).
Τον Ιούνιο του 2019 ο Κρόνος δήλωσε το παρόν στο 30ο Πανελλήνιο Πρωτάθλημα Κορασίδων που έλαβε χώρα στα Λουτρά Αιδηψού. Εκεί διεκδίκησε και κατέκτησε τον τίτλο του Πρωταθλητή Ελλάδος απέναντι στους εξής συλλόγους: Παναθηναϊκό (Αττική), Σύλλα Αιδηψού (Ανατολική Στερεά και Εύβοια), Π.Α.Ο.Κ. (Θεσσαλονίκη), Χανιά (Κρήτη) και Καβάλα (Ανατολική Μακεδονία και Θράκη). Το δεύτερο στη σειρά χρυσό μετάλλιο επήλθε με την επίτευξη πέντε νικηφόρων αποτελεσμάτων σε ισάριθμους αγώνες. Η Έλενα Μποσγανά - που την ίδια χρονιά αγωνίστηκε με τη γυναικεία ομάδα στην Α2 Εθνική - αναδείχθηκε εκ νέου πολυτιμότερη παίκτρια και κορυφαία σκόρερ της διοργάνωσης. Επιπλέον η Γεωργία Γρηγοροπούλου βρέθηκε ξανά στην κορυφαία πεντάδα.
Προπονητής και αυτήν την περίοδο ήταν ο Δημήτρης Σταμούλης.
Τζοβάννι Μπόνα ντε Μπολίρις
Βιογραφία
Ο Μπολίρις γεννήθηκε στο Κάταρο (Κότορ), στην περιοχή που τότε ονομάστηκε Αλμπάνα Βενέτα (Βενετική Αλβανία, σημερινό Μαυροβούνιο). Σπούδασε στο Πανεπιστήμιο της Πάδοβας, όπου σπούδασε νομικά. Το 1551 μετακόμισε για να ζήσει στο Βασίλειο της Νεαπόλεως, όπου συμμετείχε, με αναγεννησιακούς ποιητές, στην δημιουργία ενός τόμου - γραμμένου στα ιταλικά - προς τιμήν της Τζιοβάνα ντ' Αράγκονα, Δούκισσας του Παλιάνο.
Πέθανε στο Κότορ το 1572. Το 1585, 13 χρόνια μετά το θάνατό του, δημοσιεύθηκε ένα ποίημά του στα Λατινικά προς τιμήν του Κότορ, το οποίο είχε γράψει ενώ ζούσε στην Τοσκάνη.